"ԱԶԳ" ՕՐԱԹԵՐԹ - ԱՄՆ միջազգային զարգացման գործակալությունը (USAID) երեկ նոր ծրագիր սկսեց իրականացնել աղետի գոտում։ Գործակալության ներկայացուցիչ Քիդ Սիմենսը եւ ՀՀ քաղաքաշինության նախարար Դավիթ Լոքյանը պայմանագիր ստորագրեցին, համաձայն որի մինչեւ 2003թ.-ի ավարտը շուրջ 3 հազար ընտանիքներ կստանան բնակարանների սերտիֆիկատներ։ Սա այս ծրագրի հերթական, երկրորդ փուլն է։ Առաջին փուլում, ինչպես իր ելույթում նշեց Դավիթ Լոքյանը, շնորհիվ սերտիֆիկատների տրամադրման իրենց բնակարանային խնդիրները կարգավորեցին 2750 ընտանիքներ։